CELEX: 62017CA0427
Language: da
Date: 2019-03-28 00:00:00
Title: Sag C-427/17: Domstolens dom (Tiende Afdeling) af 28. marts 2019 — Europa-Kommissionen mod Irland (Traktatbrud — direktiv 91/271/EØF — opsamling og rensning af byspildevand — særlige omstændigheder — mest avancerede tekniske viden uden at det medfører urimelige udgifter — princippet om omkostningernes forholdsmæssighed — bevisbyrde — beviser)

3.6.2019   
            
            
               DA
            
            
               Den Europæiske Unions Tidende
            
            
               C 187/14
            
         
      Domstolens dom (Tiende Afdeling) af 28. marts 2019 — Europa-Kommissionen mod Irland
      (Sag C-427/17) (1)
      
      (Traktatbrud - direktiv 91/271/EØF - opsamling og rensning af byspildevand - særlige omstændigheder - mest avancerede tekniske viden uden at det medfører urimelige udgifter - princippet om omkostningernes forholdsmæssighed - bevisbyrde - beviser)
      (2019/C 187/15)
      Processprog: engelsk
      
         Parter
      
      
         Sagsøger: Europa-Kommissionen (ved K. Mifsud-Bonnici og E. Manhaeve, som befuldmægtigede)
      
         Sagsøgt: Irland (ved J. Quaney, M. Browne og M.A. Joyce, som befuldmægtigede, bistået af S. Kingston, BL, C. Toland, SC, og B. Murray, SC)
      
         Konklusion
      
      
                  1)
               
               
                  Irland har tilsidesat sine forpligtelser
                  
                              —
                           
                           
                              i henhold til artikel 3, stk. 1 og 2, i Rådets direktiv 91/271/EØF af 21. maj 1991 om rensning af byspildevand, som ændret ved Europa-Parlamentets og Rådets forordning (EF) nr. 1137/2008 af 22. oktober 2008, og bilag I, litra A, og fodnote 1 til dette direktiv, som ændret, idet denne medlemsstat ikke har sikret, at vand opsamlet i et kombineret spildevands- og regnvandssystem opbevares og ledes til rensning i overensstemmelse med kravene i dette direktiv, som ændret, for så vidt angår byområderne Athlone, Cork City, Enniscorthy med undtagelse af townland of Killagoley, Fermoy, Mallow, Midleton, Ringaskiddy og Roscommon Town
                           
                        
                              —
                           
                           
                              i henhold til artikel 4, stk. 1 og/eller 3, i direktiv 91/271, som ændret ved forordning nr. 1137/2008, sammenholdt med dette direktivs artikel 10 og bilag 1, liltra B, til dette direktiv, som ændret, ved ikke at tilvejebringe sekundær eller lignende rensning for så vidt angår byområderne Arklow, Athlone, Ballybofey/Stranorlar, Cobh, Cork City, Enfield, Enniscorthy, Fermoy, Killybegs, Mallow, Midleton, Passage/Monkstown, Rathcormac, Ringaskiddy, Ringsend, Roscommon Town, Shannon Town, Tubbercurry og Youghal
                           
                        
                              —
                           
                           
                              i henhold til artikel 5, stk. 2 og 3, i direktiv 91/271, som ændret ved forordning nr. 1137/2008, sammenholdt med dette direktivs artikel 10 og bilag 1, litra B, til dette direktiv, som ændret, ved ikke at sikre, at byspildevand, der tilledes kloaknettene i byområderne Athlone, Cork City, Dundalk, Enniscorthy med undtagelse af townland of Killagoley, Fermoy, Killarney, Killybegs, Longford, Mallow, Midleton, Navan, Nenagh, Portarlington, Ringsend, Roscrea og Tralee renses mere vidtgående end beskrevet artikel 4 i dette direktiv, som ændret, og i overensstemmelse med kravene i bilag I, B, i samme direktiv, som ændret, før det udledes til følsomme områder
                           
                        
                              —
                           
                           
                              i henhold til artikel 12 i direktiv 91/271, som ændret ved forordning nr. 1137/2008, idet denne medlemsstat ikke har sikret, at bortskaffelse af spildevand fra rensningsanlæg for byspildevand i byområderne Arklow og Castlebridge foregår i henhold til forudgående bestemmelser og/eller særlige godkendelser.
                           
                        
            
                  2)
               
               
                  I øvrigt frifindes Irland.
               
            
                  3)
               
               
                  Irland betaler sagsomkostningerne.
               
            
         (1)  EUT C 293 af 4.9.2017.